തടവുശിക്ഷയുടെ ആദ്യത്തെ പതിനെട്ടു കൊല്ലക്കാലം, എല്ലാവരേയും റോബൻ ദ്വീപിലെ കടുത്ത സുരക്ഷയുള്ള ജയിലിലായിരുന്നു പാർപ്പിച്ചിരുന്നത്. 1982 ൽ അഹമ്മദിനെ കേപ് ടൗണിനടുത്തുള്ള പോൾസ്മൂർ ജയിലിലേക്കു മാറ്റി. ഇതിനു മുമ്പു തന്നെ മണ്ടേലയേയും, സിസുലുവിനേയുമെല്ലാം പോൾസ്മൂർ ജയിലിലേക്കു മാറ്റിയിരുന്നു. ജയിൽ ജീവിതത്തിൽ വെച്ച് തന്റെ വിദ്യാഭ്യാസം പുനരാരംഭിക്കാനാണ് അഹമ്മദ് ശ്രമിച്ചത്. ദക്ഷിണാഫ്രിക്കൻ സർവ്വകലാശാലയുടെ കീഴിൽ നിന്നും മൂന്നു വിഷയങ്ങളിൽ അഹമ്മദ് ബിരുദം കരസ്ഥമാക്കി. ബിരുദാനന്തരബിരുദത്തിനായി ശ്രമിക്കാൻ സഹതടവുകാർ നിർബന്ധിച്ചെങ്കിലും, ജയിലധികൃതർ അഹമ്മദിന്റെ അപേക്ഷ നിരസിക്കുകയായിരുന്നു.

1989 ഒക്ടോബർ 15 ന് മറ്റു ഏതാനും തടവുകാരോടൊപ്പം, അഹമ്മദ് കത്രാദയും ജയിൽ നിന്നും ശിക്ഷ കഴിഞ്ഞ് സ്വതന്ത്രനാക്കപ്പെട്ടു. 26 വർഷവും, മൂന്നു മാസവുമാണ് അഹമ്മദ് ജയിൽ ശിക്ഷ അനുഭവിച്ചത്. തന്റെ അറുപതാമത്തെ വയസ്സിലാണ് അദ്ദേഹം ജയിൽ മോചിതനായത്.

ജയിൽ ജീവിതം
ശേഷം കാലം
രാഷ്ട്രീയപ്രവർത്തനം
റിവോണിയ വിചാരണ